google/wiki40b huggingface dataset:
Λουδοβίκος της Γκραβίνα

Βιογραφία

Ήταν ο δεύτερος γιος του Ιωάννη δούκα του Δυρραχίου & κόμη της Γραβίνας και της Αγνής του Περιγκόρ, κόρης του Ηλία Ζ΄ κόμη του Περιγκόρ.
Το 1337 ονομάστηκε αντιβασιλιάς και αρχιστράτηγος της Αλβανίας. Την περίοδο βασιλείας της Ιωάννας Α΄ της Νάπολης ήταν ένας από τους πρεσβευτές στην παπική Αυλή. Μετά την επίθεση του Λουδοβίκου Α΄ της Ουγγαρίας και την εκτέλεση του μεγαλύτερου αδελφού του Καρόλου (1348), αυτός έμεινε ως το 1352 αιχμάλωτος μαζί με τον μικρότερό του αδελφό Ροβέρτο του Δυρραχίου. Την υπόλοιπη ζωή του ξόδεψε σε ανεπιτυχείς επαναστάσεις κατά της Ιωάννας Α΄ στην Απουλία. Το 1360 αιχμαλωτίστηκε από τον Λουδοβίκο πρίγκιπα του Τάραντα στο Καστέλ ντ' Όβο της Νάπολης και απεβίωσε στην φυλακή, δηλητηριασμένος.
Α΄ Εθνική ποδοσφαίρου ανδρών 1974-1975

Το πρωτάθλημα της περιόδου 1974-75 ήταν το 16ο που διεξήχθη σε μορφή εθνικής κατηγορίας. Το κατέκτησε ο Ολυμπιακός για 20ή φορά στην ιστορία του, τερματίζοντας 2 βαθμούς μπροστά από τη δεύτερη ΑΕΚ.
Αργύρης Πιάρας

Καριέρα

Ο Πιάρας ξεκίνησε να αγωνίζεται από τα τμήματα υποδομής του Άρη και στα δεκαεπτά του χρόνια κατέκτησε με την εθνική παίδων το χρυσό μετάλλιο στο Ευρωμπάσκετ του 1989, κερδίζοντας την ομάδα της Γιουγκοσλαβίας στον τελικό με 81-79. Καλύτερη του εμφάνιση με τα εθνικά χρώματα υπήρξε στη νίκη κατά του Βελγίου με 89-72, όταν πέτυχε 15 πόντους.
Με την ανδρική ομάδα του Άρη αγωνίστηκε σε μόλις έναν αγώνα, στην εκτός έδρας νίκη των «κίτρινων» με αντίπαλο το Περιστέρι με 112-137. Στην μετέπειτα καριέρα του αγωνίστηκε στις ομάδες της Λάρισας, του Σπόρτιγκ και της Ασπίδας Ξάνθης. Υπήρξε βασικός στην ομάδα του Σπόρτιγκ τις σεζόν 1998-99 και 1999-00, όταν η ομάδα των Πατησίων αγωνιζόταν για την παραμονή της στην Α1 κατηγορία. Στην δεύτερη εξ αυτών των χρονιών, υπήρξε ένας από τους πέντε παίκτες της ομάδας του που αγωνίστηκαν για ολόκληρο το σαραντάλεπτο, χωρίς αλλαγή, στον αγώνα εναντίον του Άρη στις 16 Μαρτίου 2000, όπου το Σπόρτιγκ ηττήθηκε με 73-76.
Αργότερα, ανέλαβε την τεχνική ηγεσία ομάδων ερασιτεχνικών κατηγοριών και το 2012 κάθισε στον πάγκο του Πύργου Χαλάστρας, ομάδας της γενέτειρας του.
Το 2016, έγινε γνωστό ότι σταμάτησε τον αθλητισμό και ασχολήθηκε με τη γεωργία.
Σεγκούντα Ντιβιζάο ντε Όνρα 1995–96

Προεπισκόπηση

Στη διοργάνωση συμμετείχαν 18 ομάδες με την Ρίο Άβε ΦΚ να κερδίζει το πρωτάθλημα και μαζί με τις Βιτόρια Σετούμπαλ και ΣΚ Εσπίνιο να προβιβάζονται στην Πριμέιρα Λίγκα. Οι ΚΝ Νασιονάλ, ΦΚ Φαμαλισάο και ΑΝ Οβαρένσε υποβιβάστηκαν στη Σεγκούντα Ντιβιζάο.
Κοκκινόβρυση Αιτωλοακαρνανίας

Ιστορικά στοιχεία

Η Κοκκινόβρυση παλαιότερα ήταν μέρος της πρώην Επαρχίας Τριχωνίδας. Μέχρι το 1928 το όνομα του χωριού ήταν "Κουσίνα", τότε και μετονομάστηκε σε "Κοκκινόβρυση", βέβαια η παλαιότερη ονομασία είναι ακόμα και σήμερα ιδιαίτερα γνωστή και συχνά βρίσκεται σε χρήση.
Δημογραφικά στοιχεία της Σερβίας

Το λήμμα αυτό αναφέρεται στα δημογραφικά χαρακτηριστικά του πληθυσμού της Σερβίας, συμπεριλαμβανομένων ζωτικών στατιστικών, των εθνικοτήτων, των θρησκευτικών πεποιθήσεων και άλλων πτυχών του πληθυσμού.
Χαντίγια Νταβλέτσινα

Βιογραφία

Γεννήθηκε στις 5 Μαρτίου 1905, στο χωριό Χασάνοβο της επαρχίας Πουγκάτσεφ στην περιφέρεια Σαμάρα σε μια φτωχή οικογένεια χωρικών. 
Το 1920 άρχισε να εργάζεται ως δάσκαλος στο χωριό Ντενγκιζμπάγιεβο στην περιφέρεια Σαμάρα. Το 1920 άρχισε να φοιτά στο Τάταρο-Μπασκιρικό Παιδαγωγικό Κολλέγιο στην Σαμάρα. 
Το 1932 φοίτησε στο Ινστιτούτο της Μόσχας για την προετοιμασία των εκδοτών. Τα έτη 1935-37 φοίτησε στο παιδαγωγικό Ινστιτούτο των Μπασκίρ.  Το 1933 δούλεψε στο λογοτεχνικό προσωπικό της εφημερίδας Περιφέρεια Μπαϊμάκσκι της Αυτόνομης Σοβιετικής Σοσιαλιστικής Δημοκρατίας της Μπασκιρίας (μαζί με το σύζυγό της, τον συγγραφέα Λιπ Νταβλέτσιν, στη συνέχεια Κομισάριος της Εκπαίδευσης της Μπασκιρικής ΑΣΣΔ). Την περίοδο 1937-42 ήταν σύζυγος φυλακισμένου, και ήταν καταπιεσμένη. Μετά μέχρι τον θάνατό της έζησε εξορισμένη στο Μπιρσκ. 

Ονομάστηκαν - χτίστηκαν προς τιμήν της

Μια λεωφόρος στην Ουφά έχει ονομαστεί προς τιμήν της. Επίσης, μια οδός στο χωριό Ουργκάζ της επαρχίας Μπαϊμάκ ονομάστηκε προς τιμήν της, ενώ μνημεία για αυτήν υπάρχουν στις πόλεις Σιμπάι και Μπιρσκ.
Δελτοειδές

Συμμετρία

Τα δελτοειδές είναι τα τετράπλευρα που έχουν συμμετρία ως προς άξονα κατά μήκος μιας από τις διαγωνίους του. Οποιοδήποτε τετράπλευρο απλό πολύγωνο που έχει έναν άξονα συμμετρίας πρέπει να είναι είτε δελτοειδές (όταν ο άξονας συμμετρίας είναι μία διαγώνιος) είτε ισοσκελές τραπέζιο (όταν ο άξονας συμμετρίας περνά από τα μέσα δύο πλευρών του) και αυτά περιλαμβάνουν αντίστοιχα ως ειδικές περιπτώσεις τον ρόμβο και το ορθογώνιο, που έχουν δύο άξονες συμμετρίας το κάθε ένα και το τετράγωνο, το οποίο είναι τόσο δελτοειδές όσο και ισοσκελές τραπέζιο και έχει τέσσερις άξονες συμμετρίας. Αν επιτραπούν και οι διασταυρώσεις, τότε ο κατάλογος των τετραπλεύρων με άξονες συμμετρίας πρέπει να επεκταθεί ώστε να συμπεριλάβει επίσης τα αντιπαραλληλόγραμμα.

Βασικές ιδιότητες

Κάθε δελτοειδές είναι ορθοδιαγώνιο τετράπλευρο, που σημαίνει ότι οι δύο διαγώνιοί του είναι κάθετες μεταξύ τους. Επιπλέον, μιας από τις δύο διαγωνίους του (ο άξονας συμμετρίας) είναι η κάθετος που διχοτομεί την άλλη και είναι επίσης η διχοτόμος γωνία που ικανοποιεί τις δύο γωνίες.
Μία από τις δύο διαγωνίους ενός κυρτού δελτοειδούς το διαιρεί σε δύο ισοσκελή τρίγωνα, ενώ η άλλη (ο άξονας συμμετρίας) διαιρεί το δελτοειδές σε δύο παραλληλισμένα τρίγωνα. Οι δύο εσωτερικές γωνίες ενός δελτοειδούς που είναι στις αντίθετες πλευρές του άξονα συμμετρίας είναι ίσες.
1776 Κάιπερ

Φυσικά χαρακτηριστικά

Η μέση διάμετρος του Κάιπερ εκτιμάται σε 35,96 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0544. Δεν είναι γνωστό αν και με ποια περίοδο περιστρέφεται ο Κάιπερ γύρω από τον εαυτό του.
Πέτρινα Χρόνια

Πλοκή

Το 1954, στη Θεσσαλία δύο νέοι, η Ελένη, 18 ετών, και ο Μπάμπης 22 ετών, είναι ερωτευμένοι. Παράλληλα, τυπώνουν και διανέμουν φυλλάδια για τον κομμουνιστικό κόμμα, απαγορευμένο εδώ και χρόνια. Η Ελένη προέρχεται από οικογένεια με κομμουνιστική παράδοση: ο πατέρας της και τα αδέλφια της σκοτώθηκαν στον Β΄ Παγκόσμιο Πόλεμο από τους Ναζί ή τους συνεργάτες του κατά τη διάρκεια του εμφυλίου πολέμου. Οι δύο αδελφές της βρίσκονταν εξόριστες στις χώρες του κομμουνιστικού μπλοκ.
Ένας πληροφοριοδότης αποκαλύπτει το ζευγάρι. Ο Μπάμπης συλλαμβάνεται αλλά η Ελένη καταφέρνει να ξεφύγει, με τη βοήθεια του ξαδέλφου της, ο οποίος την αναγνωρίζει μέσα στο τρένο, αλλά δεν τη συλλαμβάνει. Στη συνέχεια έζησε 12 χρόνια κρυμμένη στην Αθήνα, όπου συνέχιζε να τυπώνει φυλλάδια. Σε αυτά τα 12 χρόνια κατάφερε να δει την μητέρα της μόνο μία φορά, το ίδιο και τον Μπάμπη, όταν πήρε το ίδιο πλοίο το οποίο τον μετέφερε από μια φυλακή από την Κρήτη σε μία φυλακή στην Αίγινα. 
Ο Μπάμπης απελευθερώθηκε το 1966, σε μια περίοδο πιο ελευθεριάζουσα. Οι δύο ερωτευμένοι ξαναβρίσκονται και περνούν μαζί μερικούς μήνες και συμμετέχουν στις μεγάλες πολιτικές διαδηλώσεις της εποχής. Η Ελένη συλλαμβάνεται (εξακολουθεί να θεωρείται καταζητούμενη). Κατά τη διάρκεια της δίκης της, παρουσιάζεται ως επικίνδυνη τρομοκράτης, εχθρός του κράτους. Καταδικάζεται σε βαριά ποινή φυλάκισης. Στη συνέχεια αντιλαμβάνεται ότι είναι έγκυος και τελικά γεννάει μέσα στη φυλακή. Ο Μπάμπης συλλαμβάνεται τις πρώτες μέρες της Χούντας. Στις φυλακές, οι φύλακες αντιμετωπίζουν τους κρατούμενους ως παλιούς φίλους με τους οποίους συναντιούνται ξανά. Ο Μπάμπης φυλακίζεται στην ίδια φυλακή με την Ελένη και τον γιο της. Συναντιούνται μερικές φορές στην κεντρική πλατεία. Επικοινωνούν μεταξύ τους χρησιμοποιώντας την αντανάκλαση του Ήλιου σε ένα σπασμένο κομμάτι καθρέπτη. Η δικτατορία, στο όνομα των αξιών της οικογένειας, τους αναγκάζει να παντρευτούν. Καθώς δεν επιτρεπόταν σε κανένα άτομο να εισέλθει στη φυλακή, κουμπάρος ήταν το μωρό. Οι δύο τους χωρίζονται αμέσως μετά την τελετή.
Με την Μεταπολίτευση, απελευθερώνονται και εγκαθίστανται μαζί. Η Ελένη αντιλαμβάνεται ότι είναι αποξενωμένη με τον Μπάμπη και δεν έχουν τίποτα να πουν.
Άγνοια ελέγχου

Άγνοια ελέγχου (ignoratio elenchi ή «μη σχετικό συμπέρασμα») αποκαλείται η λογική πλάνη κατά την οποία παρουσιάζεται ένα επιχείρημα το οποίο ίσως αυτό καθ' αυτό να είναι αληθές αλλά το οποίο αποδεικνύει ή υποστηρίζει διαφορετική πρόταση από την οποία υποτίθεται ή διατείνεται ότι υποστηρίζει. Εδώ ο αρχαιοελληνικός όρος «έλεγχος» χρησιμοποιείται με την έννοια του αντεπιχειρήματος.
Ο Αριστοτέλης πίστευε ότι η άγνοια ελέγχου αποτελεί σφάλμα από μέρος του θέτοντος την ερώτηση στην προσπάθειά του να ανταπαντήσει στο επιχείρημα του ερωτώμενου. Tο απεκάλεσε άγνοια του τι αποτελεί αντίκρουση επιχειρήματος.

Εξαπάτηση

Όταν αυτή η λογική πλάνη χρησιμοποιείται εκούσια ώστε να προκαλέσει σύγχυση ή αντιπερισπασμό, τότε ονομάζεται εξαπάτηση.
Ένας σατιρικός τύπος εξαπάτησης είναι και η "Υπεράσπιση Τσουμπάκα". Ο όρος απαντά συχνά στα φόρουμ συζητήσεων του Διαδικτύου
Οιδίπους και Σφίγγα (Γκυστάβ Μορώ)

Περιγραφή

Ο πίνακας περιγράφει το μύθο του Οιδίποδα και της Σφίγγας. Ο ήρωας έχει συναντήσει το μυθικό τέρας, με μορφή γυναίκας, φτερούγες αρπακτικού πτηνού και σώμα λιονταριού. Κατασκευάστηκε το έτος 1808 από τον τότε άγνωστο 38χρονο Μορώ και αγοράστηκε από τον Ναπολέοντα τον Μάιο του 1864. Κεντρική μορφή του πίνακα είναι η Σφίγγα, η οποία έχει ανέβει στο στήθος του Οιδίποδα. Ο Οιδίπους βρίσκεται σε αδιέξοδο με την πλάτη στο βράχο. Φοράει χλαμύδα, στηρίζεται στο δόρυ του και αντικρίζει τη Σφίγγα έτοιμος να την αντιμετωπίσει. Ανάμεσα στη σκηνή και στον θεατή ανοίγεται γκρεμός, στον οποίο βρίσκονται μόνο λίγα υπολείμματα των διαμελισμένων σωμάτων των προηγούμενων περαστικών θυμάτων του τέρατος. Στη δεξιά πλευρά του πίνακα διακρίνουμε έναν κίονα με φίδι που αναρριχάται προς μία πεταλούδα. Δεξιά και αριστερά φυτρώνει λίγη βλάστηση, μια συκιά και μια δάφνη. Αριστερά, στο βάθος, ένας δρόμος οδηγεί μέσα από ένα φαράγγι για την Θήβα.
Κουμάκ

Ιστορία

Στις 5 Ιανουαρίου του 1977, περίπου το 46% του εδάφους του Κουμάκ αποσπάστηκε για την ίδρυση της κοινότητας του Πουμ. 

Αξιοσημείωτοι κάτοικοι

Ο αθλητής Αρντζόλτ Μπιρ γεννήθηκε στην πόλη.
Ελληνική Λύση

Ιστορικό

Η Ελληνική Λύση ιδρύθηκε επίσημα στις 28 Ιουνίου 2016 από τον πρώην βουλευτή του ΛΑ.Ο.Σ. και δημοσιογράφο, Κυριάκο Βελόπουλο. Προηγουμένως, είχε προαναγγελθεί η ίδρυση νέου κόμματος από τον ίδιο.
Στις 7 Οκτωβρίου 2016 σε εκδήλωση στο Σ.Ε.Φ., έγινε η επίσημη παρουσίαση του νέου κόμματος. 
Στις αρχές Νοεμβρίου του 2017 ανακοινώθηκε η προσχώρηση του ανεξάρτητου, προερχόμενου από τη Χρυσή Αυγή, βουλευτή Ευβοίας Νίκου Μίχου. Ωστόσο λίγες ημέρες αργότερα, με ανακοίνωση του κόμματος, ο βουλευτής τέθηκε εκτός κόμματος.
Στις Ευρωεκλογές 2019 η Ελληνική Λύση έλαβε ποσοστό 4,18% και ο πρόεδρός της Κυριάκος Βελόπουλος κέρδισε μία έδρα στο Ευρωπαϊκό Κοινοβούλιο. Τα ποσοστά του κόμματος ήταν σημαντικά αυξημένα σε περιοχές της Βόρειας Ελλάδας, όπως στην εκλογική περιφέρεια Σερρών (7,78%), Δράμας (7,58%), Πέλλας (6,88%), Έβρου (6,4%), Ημαθίας (6,46%), Β' Θεσσαλονίκης (6,02%), Καβάλας (6,55%), Κιλκίς (6,52%) και Πιερίας (6,57%). Σύμφωνα με δημοσκόπηση, το 15,5% των ψηφοφόρων των ΑΝΕΛ, το 12% της Χρυσής Αυγής και το 9,5% της Ένωσης Κεντρώων ψήφισαν την Ελληνική Λύση.

Θέσεις και ιδεολογία

Σύμφωνα με την ιστοσελίδα του κόμματος, η Ελληνική Λύση επενδύει κυρίως στη πρωτογενή παραγωγή και τη γεωστρατηγική. Το κόμμα υποστηρίζει την ανάπτυξη φιλικών σχέσεων με τη Ρωσία, είναι κατά της ονομασίας της Μακεδονίας για τη Βόρεια Μακεδονία, ενώ είναι υπέρ της ανακήρυξης ΑΟΖ και της εκμετάλλευσης του ορυκτού πλούτου της Ελλάδας και της βαριάς βιομηχανίας. Επίσης υποστηρίζει την αναδιάρθρωση του εκπαιδευτικού και υγειονομικού συστήματος. Σε συνέντευξή του στον Νίκο Ευαγγελάτο το 2016 είχε δηλώσει ότι υποστηρίζει ένα μεγάλο κράτος, δηλαδή οι αυτοκινητόδρομοι, τα λιμάνια να είναι κρατικά και το κράτος να ρυθμίζει την οικονομία. Επίσης έχει αρνηθεί ότι ανήκει στη δεξιά. Έχει δηλώσει ότι θέλει ψηφοφόρους της Χρυσής Αυγής αν και τα «πολύ ναζιστικά», τον βρίσκουν αντίθετο και ότι αν ήταν ο ηθικός αυτουργός που το κόμμα του θα εξαφάνιζε τους ναζί από την Ελλάδα, θα ήταν υπερήφανος.
Μετά τη νίκη μίας έδρας στις Ευρωεκλογές 2019, ο Κυριάκος Βελόπουλος υποστήριξε ότι το κόμμα ανήκει πολιτικά στον Θεό με τον οποίο θα «συνεργαστεί», ενώ απέφυγε οποιαδήποτε συζήτηση περί δεξιάς ιδεολογίας ή σύνδεσης με το κόμμα του ΛΑΟΣ. Είναι υπέρ της επαναφοράς της θανατικής ποινής στην Ελλάδα, σε παραβάτες που εμπλέκονται με παιδεραστία, διακίνηση ανθρώπων και εμπόριο ναρκωτικών.Επίσης τοποθετήθηκε υπέρ της χρήσης ναρκών στα σύνορα του Έβρου και της κατασκευής τείχους με σκοπό την προστασία από πιθανή τουρκική εισβολή και λαθρομετανάστες.
Οι αντιλήψεις και το μανιφέστο του κόμματος σχετίζονται με την άκρα δεξιά και τον εθνικισμό, ενώ συχνά ο δημοσιογραφικός κόσμος υποστηρίζει ότι το κόμμα αναδείχθηκε λόγω του Μακεδονικού ονοματολογικού ζητήματος, για το οποίο δέχθηκε κατηγορίες περί παραπλάνησης των ψηφοφόρων, αλλά και της συχνής χρήσης ρατσιστικού λόγου από τον Κυριάκο Βελόπουλο στον δημόσιο λόγο.
Το κόμμα βρίσκεται στο επίκεντρο κριτικής λόγω ζητημάτων εγκυρότητας και πολιτικής ιδιοσυγκρασίας που έχουν προκύψει στο παρελθόν σχετικά με τις θέσεις του κόμματος, όπως αυτές εκφράζονται από τον Κυριάκο Βελόπουλο και τα μέσα που τον εκπροσωπούν.
Οι Τριδυμούλες

Σχέδιο

Η Άννα, η Έλενα και η Τερέζα είναι τρία δίδυμα, τα οποία, κάθε φορά που διαπράττουν κάποια κακοτυχία, τιμωρούνται από την μάγισσα Μπουρούχα, η οποία τους στέλνει σε διάφορες ιστορίες ή γεγονότα στην ιστορία για να μάθουν. Εκεί, πρέπει να βοηθήσουν τους χαρακτήρες της ιστορίας αν θέλουν να την αφήσουν και να μην πιαστούν, τον κύριο στόχο της μάγισσας.

Ιστορία

Στο 1983, η Roser Capdevila άρχισε να δημιουργεί αυτές τις ιστορίες με βάση τις τριάδες της (γεννημένο το 1969). Η επιτυχία ήταν τέτοια που σύντομα δημοσιεύθηκαν σε αρκετές χώρες και, δύο χρόνια αργότερα, ο χαρακτήρας της Bored Witch ενσωματώθηκε για να αποτελέσει τη συλλογή κλασικών ιστοριών.
Η σειρά, που απευθύνεται σε κοινό ηλικίας από 5 έως 10 ετών, αποσκοπεί στη διδασκαλία των ηθικών αξιών και αποτελεί μάθημα στην εκπαιδευτική ιστορία για όλη την οικογένεια. Στην 2004, η τηλεοπτική σειρά αποτελείται από 104 επεισόδια, ενώ η  Η βαριέται μάγισσα  (1999 - 2000) - που έφτιαξε τη δική του σειρά - έφτασε στο 52. Μια άλλη σειρά που έχει γίνει ήταν Οι Τριδυμούλες μωρά (2005). Έχουν μεταφραστεί σε 35 διαφορετικές γλώσσες και έχουν προβληθεί σε 158 χώρες ή εδάφη.
Την 2005 κυκλοφόρησε η ταινία για την τηλεόραση με τον τίτλο Las tres mellizas y el enigma de Don Quijote (κυριολεκτικά: Οι Τριδυμούλες και το αίνιγμα του Δον Κιχώτη).
Οι Τριδυμούλες εμφανίζονται επίσης σε μερικά διαφημιστικά μηνύματα της εταιρείας Danone.
Η τελευταία τηλεοπτική εμφάνιση των Τριών Δίδυμων ήταν Las tres mellizas bebés (κυριολεκτικά: Οι Τριδυμούλες μωρά).

Μεταγλώττιση ελληνικά

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Γουάιαρ

Ιστορία

Η ιστορία του Γουάιαρ εξακολουθεί να είναι πολύ εμφανής, και έχει δύο αρχαία μνημεία, διατηρητέα από την Ιστορική Σκωτία, το κάστρο Κούμπι Ρόου και το παρεκκλήσι της Αγίας Μαρίας.
Ο επίσκοπος Μπζάρνι μεγάλωσε στο Γουάιαρ, και ήταν γιος του Κόλμπειν Χάγκα (βλ. επόμενη ημιπαράγραφο), στην Εγκυκλοπαίδεια της Σκωτίας του Κόλλινς λέει γι 'αυτόν ότι:
"αποτελεί το μόνο σημαντικό έργο της Νορβηγικής ποίησης που έχει επιβιώσει στα νησιά [Όρκνεϊ] , του Lay της Jomsvikings. Έπαιξε επίσης σημαντικό ρόλο στην εξασφάλιση της αγιοποίησης του Earl Rognv." 
Ο ποιητής Έντουϊν Μούιρ (1887-1959), γνωστός για την εξέχουσα συμμετοχή του στη Σκοτζέζικη Αναγέννηση, γεννήθηκε στην Ντέερνες στο Μέινλαντ Ορκάδων, ενώ πέρασε το μεγαλύτερο μέρος της παιδικής του ηλικίας στο Γουάιαρ. Στην αυτοβιογραφία του, είπε για τον εαυτό του - «Είμαι έμας άνθρωπος των Ορκάδων, ένας καλός Σκανδιναβός», και σχολίασε ότι μερικά από τα πιο ευτυχισμένα παιδικά του χρόνια τα πέρασε εδώ.

Κάστρο Κούμπι Ρόου

Το Κάστρο Κούμπι Ρόου, κατασκευασμένο περίπου στο 1150, είναι ένα από τα παλαιότερα κάστρα στην Σκωτία και αναφέρθηκε στη Μύθο Ορκεϊίνγκα. Πήρε το όνομά του από τον Κόλμπιν Χάγκα που πιστεύεται ότι έχει ζήσει εκεί.
Στο Έπος του Βασιλιά Χάακον, αναφέρεται ότι μετά την δολοφονία στο Θούρσο, του τελευταίου Νορβηγού κόμη του Όρκνεϊ, κόμη Ιωάννη, οι δολοφόνοι του κατέφυγαν στο Γουάιαρ. Κατέφυγαν στο κάστρο, το οποίο ήταν τόσο ισχυρό, που οι πολιορκητές έπρεπε να καταλήξουν σε μια συμφωνία μαζί τους για να παραδοθούν.

Παρεκκλήσι της Αγίας Μαρίας

Στο κέντρο του νησιού δεν υπάρχουν σκεπές, αλλά το παρεκκλήσι της Αγίας Μαρίας του 12ου αιώνα, είχε ολοκληρωθεί σε μεγάλο βαθμό. Η αρχιτεκτονική του είναι ρωμανική και αποδεικνύει ότι οι Νόρσεμεν, γνωστοί για τις επιδρομές τους στους Βίκινγκ, είχαν επίσης μια κοσμοπολίτικη πολιτιστική επιρροή. Έχει εν μέρει αποκατασταθεί.

Γεωγραφία και γεωλογία

Όπως και οι περισσότεροι από το Όρκνεϊ, το Γουάιαρ αποτελείται από παλαιό κόκκινο ψαμμίτη της δεβονιανής περιόδου.
Το νησί έχει χαμηλό υψόμετρο, και έχει σχήμα ισοσκελούς τριγώνου. Είναι γενικά σε χαμηλό υψόμετρο, και χωρίζεται από το Ράουσι, από το Γουάιαρ Σάουντ. Το Ράουσι βρίσκεται βόρεια, το Γκέρσι προς το νότο, η ηπειρωτική χώρα προς τα νότια δυτικά και το Σάπινσι προς τα νοτιοανατολικά. Το Μπου εκπροσωπείται μαζί με το Άε στο Ντάμφραϊς και Γκάλογουεϊ, ενώ έχουν τα συντομότερα ονόματα για οικισμό της Βρετανίας.

Άγρια ζωή

Το Γουάιαρ είναι επίσης γνωστό για τις γκρι φώκιες του, καθώς και για τους θαλάσσιους ελέφαντες του, καθώς και για τα πτηνά του, συμπεριλαμβανομένων των δύτων και των παπιών.
Εκκλησία Αγίου Μιχαήλ (Σινκαβίτσι)

Ιστορία

Υπάρχει ένας μύθος ότι η εκκλησία χτίστηκε από τον Βυτάουτ προς τιμήν της θαυμάσιας απόδρασης από τον αδελφό του, Γιαγκάιλο, όταν ήταν σε πόλεμο.
Στην πραγματικότητα, η εκκλησία χτίστηκε το 16ο αιώνα. Το θεμέλιο μπορεί να παράχθηκε από τον Κονστάντι Οστρόγκσι, που ανακατασκεύασε μια παρόμοια εκκλησία στο Βίλνο το 1511 – 1522.
Μετά την Ένωση του Μπρεστ, η εκκλησία έγινε εξαρτώμενη από την Αγία έδρα. Μετά την διάλυση της Πολωνολιθουανικής Κοινοπολιτείας και τους συναφείς διαμελισμούς της Πολωνίας η ενορία παρέμεινε ενεργή, αλλά μετά την Εξέγερση του Νοεμβρίου η εκκλησία μετατράπηκε σε Ορθόδοξη.
Το 1880-1881 ο ναός ανακατασκευάστηκε σημαντικά. Το 1926 ξαναχτίστηκε ως Καθολική εκκλησία από την κυβέρνηση της Δεύτερης πολωνικής Δημοκρατίας. Το 1988-1990, μετατράπηκε σε Ορθόδοξη και πάλι.

Αρχιτεκτονική

Η εκκλησία είναι ένα παράδειγμα της λευκορωσικής γοτθικής αρχιτεκτονικής. Ο εσωτερικός της χώρος του χωρίζεται σε τρία κλίτη που στηρίζονται σε τέσσερις πυλώνες. Το σχέδιο του κτιρίου βρίσκεται κοντά σε τετράγωνο και έχει τρεις αψίδες στην ανατολική πλευρά. Οι τοίχοι είναι ενάμισο μέτρα παχείς.
Υπάρχουν τέσσερις αμυντικοί πύργοι στις γωνίες του ναού. Το πάνω μέρος των δυτικών πύργων είναι κατασκευασμένο σε σχήμα οκτάγωνου. Οι δύο ανατολικοί πύργοι είναι κυλινδρικοί.
Το αέτωμα έχει μια σειρά από κόγχες που ποικίλουν σε βάθος και το μέγεθος.

Καθεστώς Παγκόσμιας Κληρονομιάς

Αυτός ο χώρος προστέθηκε στον Ενδεικτικό Κατάλογο της Παγκόσμιας Κληρονομιάς της Ουνέσκο στις 30 Ιανουαρίου 2004, στην Πολιτιστική κατηγορία.
Πεντάπολη Σερρών

Γεωγραφία - Ιστορία

Η Πεντάπολη βρίσκεται στον κάμπο των Σερρών και τους πρόποδες του όρους Μενοίκιο. Απέχει 14,5 χλμ. Α.-ΝΑ. από τις Σέρρες και 5 χλμ. Ν.-ΝΔ. από τον Εμμανουήλ Παππά. Στην περιοχή υπάρχουν ευρήματα αρχαίας κατοίκησής της. Νότια από τη δεξαμενή του χωριού έχει βρεθεί προϊστορικός οικισμός καθώς και 3,5 χλμ. βορειοανατολικά στη τοποθεσία "Αλώνια", υστερορωμαϊκό νεκροταφείο με ευρήματα προϊστορικά και ελληνιστικά. Την περίοδο του Βυζαντίου είχε παραχωρηθεί σε αξιωματούχους και σε βυζαντινή απογραφή ως πρώτος ιδιοκτήτης της Πεντάπολης αναφέρεται απόγονος της οικογένειας των Παλαιολόγων. Τον 13ο αιώνα αναφέρεται σε οθωμανικά αρχεία (συμβούλιο προεδρίας της Κωνσταντινούπολης) με το βυζαντινό όνομα «Ξυλοπήγαδο» και στη συνέχεια με το όνομα «Σαρμουσακλή». Οι κάτοικοί της ήταν πάντα Έλληνες Χριστιανοί που στις τότε φορολογικές καταστάσεις απέδιδαν φόρους στον Σουλτάνο. Μαζί με το Νέο Σούλι, το Άγιο Πνεύμα, το Χρυσό και τον Eμμανουήλ Παππά ανήκει σε μια ομάδα σερραϊκών χωριών γνωστών ως "Δαρνακοχώρια" ή ''Νταρνακοχώρια". 
Από την Πεντάπολη έλκουν την καταγωγή τους ο Έλληνας νομικός και επιχειρηματίας Αθανάσιος Αραμπατζής, ￼καθώς και η Ελληνίδα πολιτικός Φωτεινή Αραμπατζή.

Διοικητικά

Το χωριό αναφέρεται επίσημα το 1920 στο ΦΕΚ 2Α - 04/01/1920 ως Σαρμουσακλή να ορίζεται έδρα της ομώνυμης κοινότητας. Το 1928 με το ΦΕΚ 81Α - 14/05/1928 μετονομάστηκε σε Πεντάπολις. Σύμφωνα με το σχέδιο Καλλικράτης αποτελεί την Τοπική Κοινότητα Πενταπόλεως που υπάγεται στη Δημοτική Ενότητα Eμμανουήλ Παππά του Δήμου Eμμανουήλ Παππά και σύμφωνα με την απογραφή του 2011 έχει πληθυσμό 995 κατοίκους, ενώ με την απογραφή του 2001 είχε 1.715.
2339 Ανακρέων

Φυσικά χαρακτηριστικά

Τα κυρίως φυσικά χαρακτηριστικά του Ανακρέοντος είναι άγνωστα. Ο Ανακρέων περιστρέφεται γύρω από τον εαυτό του πιθανώς μία φορά κάθε 24 ώρες και άνω.
Αγιοσορίτισσα

H Αγιοσορίτισσα είναι εικονογραφικός τύπος της Παναγίας, σύμφωνα με τον οποίο η Θεομήτωρ απεικονίζεται συνήθως ολόσωμη, στραμένη πλαγίως (είτε αριστερά, είτε δεξιά) κατά τρία τέταρτα, δεομένη με τα χέρια της στο ίδιο ύψος, ή με το ένα χέρι πιο χαμηλά.

Η ονομασία

Η ονομασία Αγιοσορίτισσα δεν συνδέεται με κάποια ιδιότητα της Παναγίας, αλλά με κάποιο τοπωνύμιο. Συγκεκριμένα προέρχεται από την άγια σορό , κιβώτιο πολυτελώς κατασκευασμένο και διακοσμημένο στο οποίο βρισκόταν η αγία Ζώνη της Θεοτόκου και το οποίο βρισκόταν στο ναό της Θεοτόκου ο οποίος βρισκόταν κοντά στο ναό της Αγίας Σοφίας στην Κωνσταντινούπολη, στη συνοικία των Χαλκοπρατείων.

Διάδοση και παραλλαγές

Η παλαιότερη απεικόνιση της Παναγίας αυτού του τύπου είναι ψηφιδωτό του 5ου αι., της βόρειας μικρής κιονοστοιχίας στο ναό του Αγίου Δημητρίου της Θεσσαλονίκης.  Πιθανώς αντέγραφε φορητή εικόνα. Απεικονίσεις της Αγιοσορίτισσας έχουμε σε σφραγιδες και μολυβδόβουλλα από τον 10ο αι. και νομίσματα όπως του 12ου αι.(Μανουήλ Α΄ Κομνηνός), του 13ου (Θεόδωρος Κομνηνός-Δούκας), καθώς και σε εικόνες, π.χ της Ιεράς Μονής του Σινά, της Ρώμης, στον καθεδρικό ναό του Φράιζινγκ.
Βασική παραλλαγή είναι ο τύπος της Χυμευτής, ίσως από κάποια χυμευτή ή σμαλτωμένη εικόνα.
1622 Σακορνάκ

Φυσικά χαρακτηριστικά

Τα φυσικά χαρακτηριστικά του Σακορνάκ είναι άγνωστα. Ο Σακορνάκ περιστρέφεται γύρω από τον εαυτό του μία φορά κάθε 9 ως 15 ώρες περίπου.
Μαρία Ιωσηφίνα της Αυστρίας

Βιογραφία

Ήταν η πρώτη κόρη του Ιωσήφ Α΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και της Βιλελμίνης-Αμαλίας των Γουέλφων, κόρης του Ιωάννη-Φρειδερίκου δούκα του Μπράουνσβαϊκ-Κάλενμπεργκ.
Δοκίμια Άρτας

Τοποθεσία και Πρόσβαση

Τα Δοκίμια γειτνιάζουν με τα χώρια Άγιος Σπυρίδωνας,  Κακόβατος, Βαθύπεδο και Νέα Κερασούντα και απέχει περίπου 11 χιλιόμετρα από τον Αμβρακικό κόλπο.  Συνδέεται οδικώς με την Άρτα μέσω της Επαρχιακής οδού Νέας Φιλιππιάδας-Σαλαώρας. Τον οικισμό εξυπηρετεί η γραμμή Άρτα-Άγιος Σπυρίδωνας, του Αστικού ΚΤΕΛ Άρτας.
Μιχάλης Βουτσαράς

Συλλογική καρριέρα

Ξεκίνησε την ποδοσφαιρική καρριέρα από την Άμυνα Ρουφ το 1952, σε ηλικία 17 ετών. Στην Άμυνα Ρουφ αγωνίστηκε 2 χρόνια και το 1954 πήγε στη Δόξα Πειραιά. Στη Δόξα Πειραιά αγωνίστηκε επίσης 2 χρόνια με επιτυχία και το 1956 μεταγράφηκε στον Παναθηναϊκό, με τον οποίο βίωσε τα καλύτερα χρόνια στην καρριέρα του, μέχρι το 1967, που σταμάτησε σε ηλικία 31 ετών. Στα πρώτα του φιλικά με τον Παναθηναϊκό, υπέστη σοβαρό τραυματισμό και έμεινε 6 μήνες εκτός δράσης. Το 1957 καθιερώθηκε στην πρώτη ομάδα και μέχρι το 1963 έπαιζε βασικός. Από το 1963 και με τον ερχομό των Τάκη Οικονομόπουλου και Ηρακλή Βόμβα, έπαιζε βασικός κυριότερα στα εκτός έδρας παιχνίδια. Με τον Παναθηναϊκό αναδείχθηκε 5 φορές πρωταθλητής Ελλάδας (1960, 1961, 1962, 1964, 1965) και 1 φορά κυπελλούχος (1967).

Εθνική ομάδα

Με την Εθνική Ελλάδας είχε μόλις 1 συμμετοχή. Πιο συγκεκριμένα, μοναδική συμμετοχή του με την Εθνική ομάδα, ήταν στον εκτός έδρας αγώνα με την Γερμανία, στις 22-10-1961, για τα προκριματικά του Παγκοσμίου Κυπέλλου.
2983 Πολτάβα

Φυσικά χαρακτηριστικά

Η μέση διάμετρος του Πολτάβα εκτιμάται σε 30,86 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0614. Ο Πολτάβα περιστρέφεται γύρω από τον εαυτό του μία φορά κάθε 8 ώρες και 52 λεπτά.